Държавен вестник, бр. 23, 2021 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  23
Чл. 6. (1) Работното оборудване се избира, 
разполага, инсталира, пуска в експлоатация, 
преустройва, обслужва, поддържа и извежда от 
експлоатация така, че да осигурява безопасни 
и здравословни условия на труд за работещите 
и в съответствие със Закона за техническите 
изисквания към продуктите.
(2) При необходимост работното оборудва-
не се осигурява допълнително с подходящи 
системи за контрол, защита, сигнализация 
и автоматизация, свързани с безопасността, 
при спазване на разпоредбите на Закона за 
техническите изисквания към продуктите. 
Чл. 7. (1) До работа по дейностите, свър-
зани с леене на метали и метални сплави, се 
допускат само работещи, преминали обучение 
и инструктаж по безопасност и здраве при 
работа в съответствие с Наредба № РД-07-2 
от 16 декември 2009 г. за условията и реда 
за провеждането на периодично обучение и 
инструктаж на работниците и служителите 
по правилата за осигуряване на здравословни 
и безопасни условия на труд (ДВ, бр. 102 от 
2009 г.).
(2) Преди започване на работа работещият 
е длъжен да извърши проверка и при съмне-
ния за техническа неизправност на работното 
оборудване да уведоми прекия си ръководител 
за констатираната опасност с оглед предпри-
емане на мерки за отстраняването є. 
(3) Всеки работещ е длъжен да спазва 
дадените му от работодателя инструкции за 
безопасност и здраве при работа.
(4) Територията на производственото поме-
щение и работните места се поддържат чисти 
от работещите. 
(5) След приключване на работа работещите 
са длъжни да почистят работното оборудване 
и работното си място.
(6) На територията на предприятието не 
се допуска употребата на алкохол, наркотици 
или други упойващи средства.
Чл. 8. За осигуряването на безопасността и 
здравето на работещите с метални стопилки 
се изготвят допълнително писмени инструкции 
и/или правила, утвърдени от работодателя, за: 
1. специфичните изисквания за безопасна 
експлоатация на съоръжения при леене на 
метали и метални сплави; 
2. специфичните изисквания за безопасност 
при работа на електропещи;
3. специфичните изисквания за безопасност 
при работа на пламъчни пещи;
4. специфичните изисквания за безопасност 
при леене на магнезиеви сплави и модифи-
циране и легиране с магнезий;
5. специфичните изисквания за безопасност 
при леене на цветни метали и сплави;
6. специфичните изисквания за безопасност 
при работа с формовъчни и сърцеви материали;
7. специфичните изисквания при изработка 
на леярски форми и сърца;
8. специфичните изисквания при използване 
на леярското оборудване;
9. специфичните изисквания при заливане, 
охлаждане, избиване, почистване, опаковане, 
транспортиране и съхранение на отливките.
Чл. 9. (1) Работодателят осигурява са-
нитарно-битови помещения към леярските 
цехове и участъци при следните минимални 
изисквания:
1. душове, като се предвижда един душ 
на 5 човека;
2. умивални помещения, като се предвижда 
по една мивка за 15 човека;
3. тоалетни – в цеха или непосредствено 
до цеха;
4. столова или помещение за хранене;
5. стая за хигиена на жената;
6. помещение за оказване на първа доле-
карска помощ. 
(2) За всеки работещ се предвижда инди-
видуален гардероб. 
(3) За работещите в леярските производства 
се осигурява питейна вода.
Раздел II
Изисквания за безопасност при подготовка 
на металната шихта
Чл. 10. (1) Площадките, на които се из-
вършват складирането и съхранението на 
материалите за металната шихта, се проек-
тират, изграждат и експлоатират съгласно 
изискванията за безопасност и здраве при 
работа. 
(2) Подреждането и подготвянето на суро-
вините и материалите за топене се извършват 
в специално изградени за целта работни по-
мещения или специално обособени отделени 
с предпазни заграждения работни участъци.
(3) Работните места за нарязване, натро-
шаване и раздробяване на шихтовите мате-
риали се ограждат с предпазни устройства, 
ограничаващи достъпа до опасните зони, и се 
осигуряват с предупредителна сигнализация. 
Забранява се достъпът на неупълномощени 
лица в работното помещение или участък.
(4) За работното оборудване, използвано 
за нарязване, натрошаване и раздробяване на 
шихтовите материали, се изготвят писмени 
инструкции за безопасна експлоатация при 
работа.
(5) Всички шихтови материали се използват 
след предварително обезмасляване, почиства-
не от ръжда и други замърсители.